Up-820/05
Natisni
Opravilna št.:
Up-820/05
Datum odločitve:
17. 3. 2006
ECLI:
ECLI:SI:USRS:2006:Up.820.05
Akt:
Ustavna pritožba A. A. A. zoper sodbo Vrhovnega sodišča št. I Up 786/2004 z dne 18. 5. 2005
Izrek:
Ustavna pritožba A. A. A. zoper sodbo Vrhovnega sodišča št. I Up 786/2004 z dne 18. 5. 2005 se zavrže.
Evidenčni stavek:
Ker odvetnik ni upravičena oseba za vložitev ustavne pritožbe zoper sodbo, ki jo spodbija v imenu stranke, saj ni priložil posebnega pooblastila, je Ustavno sodišče ustavno pritožbo zavrglo.
Geslo:
1.4.52.9 - Ustavno sodstvo - Postopek - Procesne predpostavke v postopku ustavne pritožbe - Pooblastilo za vložitev ustavne pritožbe.
1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.3, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
18. 8. 2005
Vrsta odločitve:
sklep
Vrsta rešitve:
zavrženje
Dokument:
US26179
Dokument v PDF obliki:
Up-820-05.pdf
116 KB
Prenesite datoteko
Up-820/05-12
17. 3. 2006
SKLEP
Ustavno sodišče je v postopku za preizkus ustavne pritožbe A. A. A., odvetnika v Ž., na seji senata dne 28. februarja 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
s k l e n i l o :
Ustavna pritožba A. A. A. zoper sodbo Vrhovnega sodišča št. I Up 786/2004 z dne 18. 5. 2005 se zavrže.
O b r a z l o ž i  t e v
1. Odvetnik A. A. A. je v imenu B. B. vložil ustavno pritožbo zoper v izreku navedeno sodbo. S to sodbo je Vrhovno sodišče zavrnilo pritožbo B. B. zoper sodbo Upravnega sodišča o zavrnitvi tožbe zoper ugotovitev  upravnih organov, da se C. C. C. (pravna prednica B. B.) po predpisih, ki so na območju Republike Slovenije veljali do uveljavitve Zakona o državljanstvu Republike Slovenije (Uradni list RS, št. 1/91-I – ZDRS), ni štela za jugoslovansko državljanko.
2. Po določbi prvega odstavka 50. člena Zakona o Ustavnem sodišču (v nadaljevanju ZUstS) lahko vsakdo ob pogojih, ki jih določa ta zakon, vloži pri Ustavnem sodišču ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Odvetnik A. A. A. je navedel, da jo vlaga v imenu B. B.. Ker k ustavni pritožbi ni priložil pooblastila, ki bi bilo dano po izdaji sodbe, zoper katero je vložil ustavno pritožbo, ga je Ustavno sodišče na podlagi drugega odstavka 54. člena ZUstS pozvalo, naj ustavno pritožbo dopolni in ga opozorilo na posledice, če vloge v postavljenem roku ne bo dopolnil.
3. Vlagatelj ustavne pritožbe je z vlogo dne 31. 1. 2006 (potem, ko je Ustavno sodišče na njegovo prošnjo dvakrat podaljšalo rok za predložitev pooblastila) sporočil, da ne more predložiti novega pooblastila za zastopanje, ker je B. B. medtem (pred vložitvijo ustavne pritožbe) umrla.
4. Okoliščina, da je B. B. umrla, ne more pomeniti, da lahko oseba, ki je bila pooblaščena za zastopanje v drugih postopkih, ustavno pritožbo vloži brez ustreznega pooblastila. Ker pooblastilo, ki ga je A. A. A. poslal, ni ustrezno (ni novo) in ker ni priložil ustreznega pooblastila ne od dedičev ne od skrbnika zapuščine (131. člen Zakona o dedovanju, Uradni list SRS, št. 15/76 in nasl. – ZD), je Ustavno sodišče štelo ustavno pritožbo za njegovo. Ker sam ni tisti, ki bi mu bila z izpodbijanim posamičnim aktom kršena človekova pravica ali temeljna svoboščina, je treba šteti, da je ustavno pritožbo vložila neupravičena oseba. Zato jo je Ustavno sodišče zavrglo.
5. Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijana